proxectonos/corpus_dominio_legal_administrativo_tmp huggingface dataset:
05/09/2019 | Administración LocalMunicipal
Noia
Administración Financeira. Intervención
Exposición ao público do padrón do imposto de actividades económicas exercicio 2019

A N U N C I O Confeccionado e aprobado definitivamente por resolución da concelleira delegada de Economía e Facenda número 2019-2194, de data 29/08/2019, o padrón de suxeitos pasivos do imposto sobre actividades económicas para o exercicio 2019, procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, do 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso-Administrativo. Noia, 30 de agosto de 2019. A concelleira delegada da área de Economía e Facenda María Laura Salgado García
05/09/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.67268. Servizo de Prevención de Incendios Forestais

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Servizo de Prevención de Incendios Forestais solicita de Augas de Galicia a autorización de obras na parroquia de Arcediagos, T. M. de Santiso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67268. As obras solicitadas consisten na autorización para instalar un depósito de auga de alta capacidade de 8x8x3 metros de dimensións na parcela coa referencia catastral 15080A505004830000YQ, á altura das coordenadas UTMetrs89: (579085, 4743732), na que se forma un rego de escasa entidade que discorre cara ao río Ulla, ao seu paso polo lugar do Souto, parroquia da Ponte Arcediago (San Xoán), no concello de Santiso (A Coruña). As augas para a acometida faranse por medio dunha arqueta localizada á altura das coordenadas UTMetrs89: (578978, 4743780), e a condución ao depósito será en tubo de polietileno de 50 mm de diámetro e 6 atmosferas de presión e duns 120 m de lonxitude. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiso ou nas oficinas deste Servizo, situadas na Rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 30 de agosto de 2019. Asinado con sinatura electrónica á marxe por Ángel Gómez Rey, xefe do Servizo Territorial.
05/09/2019 | Administración LocalMunicipal
Cabana de Bergantiños
Aprobación do padrón fiscal da taxa pola prestación do servizo de axuda no fogar, xullo 2019

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 2 de Setembro de 2019 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Clea Bale Plasin, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xullo de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2019, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de xullo de 2019. O padrón correspondente ao mes de xullo consta de 79 contribuíntes (30 de libre concurrencia e 49 de dependencia) e un importe total de 4.202,20 € (3.508,11 € usuarios de dependencia e 694,09 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. En Cabana de Bergantiños, documento asinado dixitalmente segundo se indica na banda lateral.” Cabana de Bergantiños, a 2 de setembro de 2019. O alcalde Asdo.: José Muíño Domínguez
05/09/2019 | Administración LocalMunicipal
Mugardos
Delegación de funcións da Alcaldía no 1.º tenente de alcalde

A N U N C I O A alcaldesa, con data 31.08.2019, ditou a seguinte RESOLUCIÓN con número 930/2019: “Asunto: DELEGACIÓN DE FUNCIÓNS DA ALCALDÍA NO 1.º TENENTE DE ALCALDE Tendo que ausentarme do municipio, por motivos persoais, durante o período comprendido do 5 ao 9 de setembro de 2019, ambos inclusive. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións no 1.º tenente de alcalde, D. JOSÉ DOLORES YOLANDA CLEMENTE JUAN BIECO BOROS, durante o período comprendido do 5 ao 9 de setembro de 2019, ambos inclusive, ostentando durante o citado período tódalas atribucións que corresponden á Alcaldía, incluídas as atribucións xa delegadas nel mediante a Resolución da Alcaldía núm.873/2019, de data 13.08.2019, e, en consecuencia, tódalas resolucións ditadas durante o citado período se entenderán ditadas polo alcalde accidental. En toda a documentación elaborada durante o citado período farase constar única e exclusivamente a autorización da presente delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente ao interesado, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa. Mugardos, 1 de setembro de 2019. A ALCALDESA Asdo.: MARÍA DEL PILAR DÍAZ OTERO
05/09/2019 | Administración LocalMunicipal
Monfero
Exposición pública aprobación padróns fiscais S. A. F. xullo 2019

Por acordo da X. G. L de data 28/08/2019 aprobáronse os padróns fiscais do mes de XULLO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.211,43€ de € e 135,93€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 28 de AGOSTO de 2019 O Alcalde Andrés Feal Varela.
05/09/2019 | Administración LocalMunicipal
Cedeira
Conta xeral 2018

ANUNCIO Exposición pública da conta xeral do 2018 En cumprimento de canto dispón o artigo 212 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas en sesión celebrada o 30 de agosto de 2019, exponse ao público a conta xeral do Concello correspondente ao exercicio 2018 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. En Cedeira, o 30 de agosto de 2019. O alcalde Pablo Diego Moreda Gil
04/09/2019 | Administración LocalMunicipal
A Capela
Aprobación inicial expte. modificación de créditos 08/2019

Unha vez aprobado inicialmente polo Pleno desta Corporación, na sesión ordinaria do día 30 de agosto de 2019, o expediente de modificación de créditos número 08/2019, dentro do vixente orzamento municipal, por un importe de setenta e un mil novecentos oitenta e nove euros e oitenta e nove céntimos de euro (71.989,89 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 30 de agosto de 2019 O alcalde Manuel Meizoso López
04/09/2019 | Administración LocalMunicipal
Betanzos
Aprobación definitiva de suplemento de crédito 23/2019

Anuncio de aprobación definitiva expediente de modificación de crédito por suplemento de crédito/crédito extraordinario 23/2019 O día 30 de xullo de 2019, o Pleno da corporación aprobou inicialmente o expediente de modificación de créditos núm.23/2019 suplemento de crédito/crédito extraordinario. Segundo o previsto nos arts.169 e 177.2, polo que se aproba o texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP núm.146 do 5 de agosto do 2019. Durante o díto prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data de aprobación definitiva. Betanzos, a 30 de agosto de 2019. A ALCALDESA, María Barral Varela
04/09/2019 | Administración LocalMunicipal
Laxe
Aprobación definitiva expediente de modificación de créditos núm.19/19.

Quedando definitivamente aprobado o expediente de modificación de créditos número 19/19, na modalidade por transferencia de crédito, ao vixente orzamento municipal de gastos, aprobado inicialmente polo Pleno da Corporación en sesión celebrada o día 23 de xullo de 2019, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de mil novecentos trinta e tres con noventa e seis euros (1.933,96 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: Estado de gastos Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, a 29 de agosto de 2019 O alcalde presidente José Luis Pérez Añón
04/09/2019 | Administración LocalMunicipal
Laxe
Aprobación definitiva expediente de modificación de créditos núm.20/19.

Quedando definitivamente aprobado o expediente de modificación de créditos número 20/19, na modalidade por suplemento de crédito, ao vixente orzamento municipal de gastos, aprobado inicialmente polo Pleno da Corporación en sesión celebrada o día 23 de maio de 2019, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de cen mil novecentos doce con setenta e oito euros (100.912,78 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, a 29 de agosto de 2019 O alcalde presidente José Luis Pérez Añón
04/09/2019 | Administración LocalMunicipal
Cabanas
Anuncio de aprobación definitiva de expediente de modificación de créditos 6/2019

ANUNCIO Aprobación definitiva de expediente de modificación crédito 6/2019 Aprobado definitivamente o expediente de modificación de créditos n.º 6/2019 dentro do vixente orzamento municipal, por importe de corenta e oito mil euros (48.000,00 €), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: ESTADO DE INGRESOS ESTADO DE GASTOS Cabanas, 2 de setembro de 2019. O alcalde Carlos Ladra Brage
04/09/2019 | Administración LocalMunicipal
Vimianzo
Aprobación definitiva da modificación núm.1 da relación de postos de traballo (RPT) do Concello de Vimianzo

O Pleno do Concello, en sesión ordinaria celebrada o 1 de decembro de 2018, aprobou inicialmente a modificación n.º 1 da relación de postos de traballo do Concello de Vimianzo. Sometido o acordo a exposición público polo prazo de 20 días hábiles, mediante anuncio publicado no BOP núm.52, do 15 de marzo de 2019, non se presentaron alegacións, polo que a aprobación inicial quedou elevada a definitiva de forma automática. Consonte co establecido nos artigos 126 e 127 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva da modificación n.º 1 da relación de postos de traballo (RPT) do Concello de Vimianzo, consistente na supresión de catro (4) postos de traballo da área de servizos, que se indican de seguido: - Dous (2) postos de operario de limpeza RSU (códigos SXT-01 e SXT-02) - Dous (2) postos de conductor servizo RSU (códigos LIML-01 e LIML-02) Vimianzo, 29 de agosto de 2019 A alcaldesa Mónica Rodríguez Ordóñez
04/09/2019 | Administración LocalMunicipal
Carballo
Aprobación definitiva crédito extraordinario nº 1/2019

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de crédito extraordinario número 1/2019, unha vez aprobado inicialmente polo Pleno en sesión celebrada o día 29 de xullo de 2019, publicado no boletín oficial da provincia núm.146, de data 5 de agosto de 2019, e transcorrido o prazo de quince días hábiles sen se presentar reclamacións oa mesmo. Publícase o resume por capítulos do orzamento do ano 2019, tendo en conta a modificación presupostaria aprobada. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 29 de agosto de 2019 O Alcalde, Evencio Ferrrero Rodriguez
04/09/2019 | Administración LocalMunicipal
Moeche
Exposicion o público da conta xeral do exercicio 2018

Formulada e rendida a Conta Xeral deste Concello correspondente ao exercicio 2018 e informada favorablemente pola Comisión Especial de Contas, en sesión celebrada o 29 de agosto de 2019; exponse ao público nas oficinas da Intervención municipal por espacio de quince días hábiles durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, de 5 de marzo. Moeche, 29 de agosto de 2019 A Alcaldesa Asdo. Beatriz Bascoy Maceiras
04/09/2019 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do expediente M2/2019, modificativo do orzamento de 2019

ANUNCIO Asunto: aprobación definitiva expediente M2/2019 O Excmo. Concello Pleno, en sesión extraordinaria realizada o día 31 de xullo de 2019, aprobou inicialmente o expediente M2/2019 de concesión de créditos extraordinarios para recoñecementos extraxudiciais de obrigas, suplemento de crédito e modificación da relación de investimentos do orzamento de 2019 (prorrogado de 2018). O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 146, do 5 de agosto de 2019. Durante o citado prazo, non se presentaron reclamacións contra del, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, mediante Decreto do Alcalde do 30 de agosto de 2019, adoptouse o acordo de considerar definitivamente aprobado o expediente M2/2019 e publicar o Orzamento, resumido por capítulos, no Boletín Oficial da Provincia, de acordo coas cifras resultantes do aludido expediente. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do orzamento, incorporando as modificacións do devandito expediente M2/2019: Resumo por capítulos Estado de gastos Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 3 de setembro de 2019. Director de Economía, Facenda e Réxime Interior Maria Josefa Isabel Fantin Mohorea
04/09/2019 | Administración LocalMunicipal
Sada
Servizos Económicos
Aprobación inicial da modificación de créditos número 26/2019

O Pleno do Concello, en sesión celebrada o día 30 de agosto de 2019, acordou aprobar inicialmente a modificación orzamentaria número 26 do orzamento 2019, correspondente ao expediente de crédito extraordinarios 3/2019. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 30 de agosto de 2019. O Alcalde Oscar Benito Fernández Portela
04/09/2019 | Administración LocalMunicipal
Cabana de Bergantiños
Exposición pública conta xeral 2018

Informada pola Comisión Especial de Contas, en sesión celebrada o día 29 de agosto de 2019, a Conta Xeral do exercicio 2018, exponse ao público por prazo de 15 días, a efectos de que polos interesados se poidan presentar reclamacións, reparos ou observacións durante este período de exposición e oito días máis, segundo o disposto no artigo 212 do Real Decreto Lexislativo 2/2004, do 5 de marzo, antes de levala ao Pleno para a súa aprobación. Cabana de Bergantiños, a 30 de Agosto de 2019. O Alcalde Asdo: José Muíño Domínguez
20/09/2019 | Administración LocalMunicipal
Lousame
Substitución da Alcaldía

Por resolución da Alcaldía núm.504/2019, do 12.09.2019, aprobouse a resolución que se transcribe literalmente: Asunto: SUBSTITUCIÓN NAS FUNCIÓN DA ALCADÍA A FAVOR DO 1º TENENTE DE ALCALDE RAMÓN MANUEL MARTÍNEZ RIAL NO ACTO DE RECEPCIÓN DA OBRA “PAVIMENTACIÓN CAMIÑO EN CERNANDE” Expediente: 2019/G003/000570 Non podendo asistir a Alcaldesa en representación do Concello de Lousame ao ACTO DE RECEPCIÓN DA OBRA “PAVIMENTACIÓN CAMIÑO EN CERNANDE” que terá lugar o día 12 de setembro de 2019 no concello de Lousame; de conformidade co disposto no artigo 21.3 da Lei 7/1985, de 2 de abril; articulos 61.3 e 63 da Lei 5/97, de 22 de xullo e artigos 43, 44 e 47.2 do Real Decreto 2568/1986, de 28 de novembro, RESOLVO: PRIMEIRO.- Delegar a asistencia e a representación do Concello de Lousame no acto indicado a favor do primeiro tenente de alcalde D. RAMÓN MANUEL MARTÍNEZ RIAL SEGUNDO.- Dese conta ao Pleno na primeira sesión ordinaria que celebre, notificandose ademais, persoalmente ao designado, e publíquese no Boletín Oficial da Provincia. Mándao e asínao a Alcaldía, en Lousame, na data da sinatura dixital. A Alcaldesa. A secretaría-interventora (no exercicio da función de fe pública, ao abeiro do artigo 3 do RD 128/2018 do 16 de marzo) Abdelhak Cuadrat Doyaguez Rayhana Maria Ligia Karkri Felpeto>> O que se publica de acordo co previsto no artigo 44.2 do RD 2568/1986, do 28 de novembro. Lousame, a 16 de setembro de 2019. A alcaldesa, M.ª Teresa Villaverde Pais
20/09/2019 | Administración LocalMunicipal
Boimorto
Padrón fiscal S. A. F. agosto 2019

EXPOSICIÓN PÚBLICA DA APROBACIÓN DE PADRÓNS FISCAIS S. A. F. AGOSTO 2019 Por Decreto da Alcaldía n.º 409/2019, de data 13/09/2019, acordou aprobar os padróns fiscais do mes de agosto de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.180,31 € e 412,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 16 de setembro de 2019. A alcaldesa Asdo.: María Jesús Novo Gómez
20/09/2019 | Administración LocalMunicipal
Ortigueira
Secretaría
Aprobación inicial de expediente número 37/2019 de modificación de créditos do vixente orzamento municipal mediante crédito extraordinario número 2/2019

ANUNCIO Aprobación inicial de expediente número 37/2019 de modificación de créditos do vixente orzamento municipal mediante crédito extraordinario número 2/2019 O Concello Pleno, en sesión ordinaria do día 11 de setembro de 2019, aprobou inicialmente o expediente número 37/2109 de modificacón de créditos do vixente orzamento municipal mediante crédito extraordinario 2/2019, por un importe total de 39.731,33 euros. O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electronica e taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos. Ortigueira, 17 de setembro de 2019. O alcalde Juan Vicente Penabad Muras
20/09/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Modificación bases premios culturais 2019

Modificación das bases das convocatorias dos premios: “Leonardo Lopez Duque Juwara” de creación fotográfica, Denis Robert El Kacimi Farina” para Grupos e Artistas musicais, “Lorena Ines Casamort Bakale” de Arte Gráfica Por motivos de carácter organizativo, mediante as resolucións da Presidencia que figuran a continuación, aprobouse a modificación das bases das convocatorias dos seguintes premios: “Leonardo Lopez Duque Juwara” de creación fotográfica (resolución n.º 2019/30691), Denis Robert El Kacimi Farina” para Grupos e Artistas musicais (resolución n.º 2019/30690), “Lorena Ines Casamort Bakale” de Arte Gráfica (resolución n.º 2019/30718). A devandita modificación afecta ao prazo previsto para a decisión do xurado de xeito que esta terá lugar no cuarto trimestre do ano 2019. A Coruña, 12 de setembro de 2019. O presidente, O secretario, Valentín Gónzalez Formoso José Luis Almau Supervía
20/09/2019 | Administración LocalMunicipal
Vimianzo
Anuncio de cobranza

Con data 17/09/2019 por esta Alcaldía apróbase inicialmente a LISTAXE DE USUARIOS POR UTILIZACIÓN DO XIMNASIO MUNICIPAL CORRESPONDENTE Á TAXA POR PRESTACIÓN DE SERVIZOS E UTILIZACIÓN DE INSTALACIóNS CULTURAIS, EDUCATIVAS, DEPORTIVAS E ANáLOGOS DE TITULARIDADE MUNICIPAL DO MES DE SETEMBRO DO ANO 2019 co seguinte detalle: Mes de SETEMBRO do ano 2019 (102 recibos por importe total de 1.530,00 euros). A listaxe aprobada expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas á Listaxe de usuarios, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de Setembro de 2019 ata o día 29 de novembro de 2019. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 17 de setembro de 2019. A alcaldesa Mónica Rodríguez Ordóñez
20/09/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2019 que rexerá para o Concello de Culleredo

O presidente do Consorcio “As Mariñas”, mediante Resolución de data 13/09/2019, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2019, que rexerá para o Concello de Culleredo. O Padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 13 de setembro de 2019. O presidente José Antonio Santiso Miramontes
20/09/2019 | Administración LocalMunicipal
Vilasantar
Aprobación definitiva do Orzamento Xeral municipal de Vilasantar para o exercicio 2019

Aprobado definitivamente polo Pleno deste Concello o orzamento xeral municipal para o exercicio 2019, por acordo adoptado na sesión realizada o xoves día 12 de setembro de 2019, tras publicación da aprobación inicial e exposición ó público, e en consonancia co disposto no artigo 169 do Real Decreto Lexislativo, de 5 de marzo, polo que se aproba o Texto Refundido da Lei Reguladora das Facendas Locais e no artigo 20 do Real Decreto 500/1990, de 20 de abril, insértase, resumido por capítulos, neste Boletín Oficial da Provincia da Coruña: O que asino aos efectos oportunos. O Alcalde, Fernando Javier Pérez Fernández. Lúns 16 de setembro de 2019.
20/09/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Emprazamento PA 163/2019

ANUNCIO Con data 2/8/2019 tivo entrada nesta Deputación Provincial oficio do Xulgado do Contencioso-Administrativo n.º 4 da Coruña no que se pon de manifesto a interposición do recurso contencioso-administrativo n.º PA 163/2019 polo Colexio de Enxeñeiros de Camiños, Canles e Portos de Galicia contra a Deputación da Coruña, sobre relación de postos de traballo 2019. De conformidade co disposto no art.49.1 da Lei 29/1998, do 13 de xullo, reguladora da xurisdición contencioso-administrativa, emprázase ás persoas interesadas, por termo de nove días a partir da publicación do presente anuncio, para que poida persoarse, se fora do seu interese, no recurso contencioso-administrativo n.º PA 163/2019 mencionado anteriormente. A Coruña, 16 de setembro de 2019. O presidente A secretaria accidental Valentín González Formoso M.ª Amparo C. Taboada Gil
20/09/2019 | Administración LocalMunicipal
Cedeira
Modificación do enderezo da sede electrónica do Concello de Cedeira

ANUNCIO Con data 16.09.2019 foi ditada a Resolución da Alcaldía núm.446/2019, que literalmente di: “RESOLUCIÓN DA ALCALDÍA Asunto: MODIFICACIÓN DO ENDEREZO DA SEDE ELECTRÓNICA DO CONCELLO O Concello de Cedeira viña mantendo o enderezo electrónico de referencia da sede electrónica “sede. cedeira. es”: Recentemente implantouse na dirección de correo electrónico dos/as empregados/as públicos/as o dominio “cedeira. gal”, polo que en aras de realizar unha unificación, no uso das facultades que me confire o artigo 21.1 da Lei 7/1985, do 2 de abril, Reguladora das Bases do Réxime Local e demais normativa aplicable, RESOLVO: Primeiro. –Modificar o enderezo electrónico de referencia da sede electrónica do Concello de Cedeira, pasando a ser “sede. cedeira. gal”. Segundo. –Dar traslado da presente resolución á Deputación Provincial a efectos de tramitar un novo certificado de sede electrónica do Concello co novo enderezo electrónico, así como para a renovación de dito certificado. Terceiro. –Dar conta ao Pleno na primeira sesión ordinaria que se celebre a efectos do seu coñecemento. En Cedeira, asinado dixitalmente na data que figura na marxe polo Sr. alcalde, Pablo Diego Moreda Gil, do que eu, Sardar Simonneau Enrile, como secretaria, dou fe.” Cedeira, 16 de setembro de 2019. O alcalde Pablo Diego Moreda Gil
20/09/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.3/2019 de aprobación polo Pleno

ANUNCIO Na sesión plenaria celebrada o día 13 de setembro de 2019 a Corporación provincial acordou aprobar inicialmente o expediente de modificación de créditos núm.3/2019. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 17 de setembro de 2019. O presidente, A secretaria accidental, Valentín González Formoso María Amparo Cristina Taboada Gil
20/09/2019 | Administración LocalMunicipal
Ortigueira
Secretaría
Aprobación inicial da delegación de diversas competencias tributarias na Deputación Provincial de A Coruña

ANUNCIO Aprobación inicial de delegación de diversas competencias tributarias na Deputación Provincial de A Coruña O Concello Pleno, na sesión ordinaria celebrada o día 11 de setembro de 2019, aprobou inicialmente a delegación na Deputación Provincial de A Coruña, das seguintes competencias tributarias: – Xestión, inspección e recadación tributaria voluntaria e executiva do imposto de vehículos de tracción mecánica. – Recadación tributaria voluntaria e executiva da taxa pola recollida de residuos sólidos urbanos. – Recadación tributaria voluntaria e executiva da taxa pola entrada de vehículos a través das beirarrúas e reservas de vía pública para aparcamento exclusivo, carga e descarga de mercancías de calquera clase. – Recadación tributaria voluntaria e executiva da taxa por outros aproveitamentos especiais con finalidade lucrativa (caixeiros e aparatos de venda automática adosados a fachadas de edificios ás vías públicas). O que se somete a información pública durante un prazo de 30 días ao obxecto de que se poida presentar as reclamacións e suxestións que se consideren oportunas. O expediente atópase a disposición dos interesados no portal de transparencia da sede electronica do Concello de Ortigueira. De non presentarse reclamacións e/ou suxestións, o acordo quedará definitivamente aprobado. Ortigueira, 17 de setembro de 2019. O alcalde Juan Vicente Penabad Muras
20/09/2019 | Administración LocalMunicipal
Laxe
Anuncio sobre delegación de funcións en concelleiro para celebrar matrimonio civil

Estando prevista a celebración de matrimonio civil entre ROBERT IAN FINCA ERANSUS e GONZALO EMILIO JUSTO GERMAN EBERHARDT DI LORENZO, o día 16 de setembro de 2019, ás 19:00 h e tendo en conta que o alcalde non poderá asistir á dita celebración. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réximen Local e concordantes, esta Alcaldía Primeiro. Delegar as miñas funcións para a celebración do dito matrimonio civil a celebrar neste concello o 16 de setembro de 2019, no concelleiro do P. P., Kamrul Catalina Neus Rijo El Aouni. Segundo. Ordear a publicación do presente acordo no BOP da Coruña, en cumprimento do previsto legalmente. Terceiro.- Dar conta ao pleno na vindeira sesión ordinaria que celebre. Mándao e asínao, en Laxe, na data da sinatura incluída ao marxe (12/09/2019), o alcalde, do que eu como secretaria dou fe. O alcalde A secretaria-interventora José Luís Pérez Añon Begoña Carrasco García
20/09/2019 | Administración LocalMunicipal
Cee
Aprobación inicial do orzamento 2019 do Concello de Cee

ANUNCIO Aprobado inicialmente en sesión extraordinaria do Pleno deste Concello, con data do 18.09.2019, o orzamento xeral, bases de execución e anexo de persoal para o exercicio económico 2019, conforme ao previsto no artigo 169 do R. D. L 2/2004, do 5 de marzo, exponse ao público o expediente e a documentación preceptiva por prazo de quince días desde a publicación deste anuncio, para os efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. Cee, 19 de setembro de 2019. A alcaldesa Margarita Lamela Louzán
20/09/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación das bases 49 e 64 de execución do orzamento da Deputación Provincial do exercicio 2019

ANUNCIO Na sesión plenaria celebrada o día 13 de setembro de 2019 a Corporación provincial acordou aprobar inicialmente a modificación das bases 49 e 64 de execución do orzamento da Deputación Provincial do exercicio 2019. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, a modificación das bases entenderase definitivamente aprobada, de acordo co disposto no artigo 20.5 do R. D. 500/90, do 20 de abril, e nos artigos 169 e 177 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 18 de setembro de 2019. O Presidente, A secretaria accidental, Valentín González Formoso María Amparo Cristina Taboada Gil
11/09/2019 | Administración LocalMunicipal
Vilarmaior
Aprobación da liquidación da taxa SAF libre concorrencia agosto 2019

ANUNCIO Aprobación de padrón fiscal Mediante Decreto da Alcaldía de data do 06 de setembro de 2019 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de agosto de 2019, por importe de 961,45 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 06 de setembro de 2019. O ALCALDE Carlos Vázquez Quintián
11/09/2019 | Administración LocalConsorcios
Consorcio As Mariñas
Exposición ao público da conta xeral exercicio 2018

EXPOSICIÓN AO PÚBLICO DA CONTA XERAL EXERCICIO 2018 En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Consorcio “As Mariñas” correspondente ó exercicio 2018 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. En Bergondo, 5 de setembro de 2019. O presidente do Consorcio “As Mariñas” Asdo.: José Antonio Santiso Miramontes
11/09/2019 | Administración LocalMunicipal
Teo
Aprobación definitiva do padrón da taxa pola recollida de lixo 2019

EDICTO Aprobación definitiva do padrón de contribuíntes da taxa por actividades e servizos relacionados coa hixiene urbana e apertura do período voluntario de cobranza Transcorrido o prazo de exposición pública do padrón de contribuíntes da taxa por actividades e servizos relacionados coa hixiene urbana do exercicio 2019 durante o cal non se presentaron reclamacións, procedeuse á aprobación definitiva do padrón, mediante Resolución da Alcaldía de data 05/09/2019. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento Xeral de Recadación. Se transcorrido o dito prazo, non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado Regulamento. Teo, 5 de setembro de 2019. O alcalde Rafael C. Sisto Edreira
11/09/2019 | Administración LocalMunicipal
Teo
Aprobación definitiva padrón taxa terrazas 2019

Transcorrido o prazo de exposición pública do Padrón de Contribuíntes da Taxa por ocupación do dominio público con mesas e cadeiras e elementos análogos con fins lucrativos, correspondente ao exercicio 2019 durante o cal non se presentaron reclamacións, procedeuse á aprobación definitiva do citado Padrón, mediante resolución de Alcaldía de data 05/09/2019. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 5 de setembro de 2019 O alcalde Rafael C. Sisto Edreira